CELEX: C2006/294/54
Language: fi
Date: 2006-12-02 00:00:00
Title: Asia C-399/06 P: Valitus, jonka Faraj Hassan on tehnyt 25.9.2006 yhteisöjen ensimmäisen oikeusasteen tuomioistuimen (toinen jaosto) asiassa T-49/04, Faraj Hassan v. Euroopan unionin neuvosto ja Euroopan yhteisöjen komissio, 12.7.2006 antamasta tuomiosta

2.12.2006   
            
            
               FI
            
            
               Euroopan unionin virallinen lehti
            
            
               C 294/30
            
         Valitus, jonka Faraj Hassan on tehnyt 25.9.2006 yhteisöjen ensimmäisen oikeusasteen tuomioistuimen (toinen jaosto) asiassa T-49/04, Faraj Hassan v. Euroopan unionin neuvosto ja Euroopan yhteisöjen komissio, 12.7.2006 antamasta tuomiosta
   (Asia C-399/06 P)
   (2006/C 294/54)
   Oikeudenkäyntikieli: englanti
   Asianosaiset
   
      Valittaja: Faraj Hassan (edustajat: barrister E.Grieves ja solicitor H. Miller)
   
      Muut osapuolet: Euroopan unionin neuvosto, Euroopan yhteisöjen komissio
   Vaatimukset:
   Valittaja vaatii, että yhteisöjen tuomioistuin
   
               1)
            
            
               kumoaa ensimmäisen oikeusasteen tuomioistuimen tuomion
            
         
               2)
            
            
               kumoaa 27.5.2002 annetun neuvoston asetuksen (EY) N:o 881/2002 (1), sellaisena kuin se on muutettuna 20.11.2003 annetulla komission asetuksella (EY) N:o 2049/2003 (2), ja/tai 20.11.2003 annetun komission asetuksen (EY) N:o 2049/2003 kokonaisuudessaan ja/tai valittajaa koskevan kiellon osalta
            
         
               3)
            
            
               vaihtoehtoisesti toteaa, ettei edellä mainittuja asetuksia sovelleta sikäli kuin ne koskevat valittajaa
            
         
               4)
            
            
               määrää muista tarpeellisiksi katsomistaan toimenpiteistä
            
         
               5)
            
            
               velvoittaa neuvoston korvaamaan valittajalle tässä menettelyssä aiheutuneet oikeudenkäyntikulut
            
         
               6)
            
            
               velvoittaa neuvoston maksamaan vahingonkorvausta.
            
         Oikeudelliset perusteet ja pääasialliset perustelut
   Valittaja väittää, että neuvoston ja komission on kunnioitettava Euroopan ihmisoikeussopimuksen (jäljempänä ihmisoikeussopimus) suojaamia oikeuksia, eivätkä ne voi jättää noudattamatta kyseistä velvoitetta, jollei ”vähintään samantasoista suojaa” myönnetä kyseisen noudattamatta jättämisen seurauksena.
   Valittaja väittää edelleen, että Yhdistyneiden Kansakuntien turvallisuusneuvoston (jäljempänä turvallisuusneuvosto) tarjoama suoja ei vastaa ihmisoikeussopimuksen tarjoamaa suojaa.
   Valittaja väittää, että ensimmäisen oikeusasteen tuomioistuin teki oikeudellisen virheen, kun se
   
               i)
            
            
               ei arvioinut suoraan sitä, tarjosiko turvallisuusneuvosto samantasoisen suojan kuin ihmisoikeussopimus, erityisesti ihmisoikeussopimuksen 6, 8 ja 13 artiklan ja kyseisen sopimuksen ensimmäisen pöytäkirjan 1 artiklan osalta
            
         
               ii)
            
            
               tutki turvallisuusneuvoston toiminnan välillisesti ius cogensia koskevan periaatteen nojalla, eikä tukeutumalla ja viittaamalla ihmisoikeussopimuksen 6, 8 ja 13 artiklassa ja kyseisen sopimuksen ensimmäisen pöytäkirjan 1 artiklassa tarjottuun suojaan.
            
         Valittaja väittää edelleen, että ensimmäisen oikeusasteen tuomioistuin teki virheen, kun se katsoi, että omaisuuden käyttöä koskeva rajoitus ei ollut omaisuudensuojan sisällön kannalta asianmukainen.
   
      (1)  Tiettyihin Osama bin Ladenia, al-Qaida verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä, sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annettu neuvoston asetus (EY) N:o 881/2002 (EYVL L139, s. 9).
   
      (2)  Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 25. kerran 20.11.2003 annettu komission asetus (EY) N:o 2049/2003 (EUVL L 303, s. 20).